**נהלי מבחנים – בי"ס "בן צבי " שנה"ל תשע"ט**

מבעוד מועד, לפני שאת מגישה תלמידים למבחן , שימי לב לדברים הבאים :

1. ערכי שיחה בכיתה על התועלת ועל חשיבות המבחן כמספק מידע על אודות הידע וההבנה של כל תלמיד.
2. הסבירי לתלמידים כיצד עליהם להתכונן למבחן :
3. חשוב להיעזר ברשימת הנושאים שנתת להם מראש.
4. ערכי חזרה למבחן בכיתה ותני שאלות חזרה גם לבית, המליצי על אתר שניתן באמצעותו להתכונן למבחן (בנוסף, יש להיעזר בספר/ חוברת, מחברת, דפי עבודה)
5. חשוב לידע את התלמידים מראש על מטרת המבחן, מבנה המבחן, ומתכונת השאלות (סוג השאלה והניקוד לכל שאלה )
6. כל שינוי מועד מבחן יימסר מבעוד מועד ובתיאום עם רכזת השכבה / רכזת מקצוע.
7. משוב : שימי לב שהמשוב הוא אכן מקדם למידה ונותן מידע לתלמיד על איכות הביצוע שלו.
8. בעקבות המבחן תיבנה תכנית התערבות בהתאם להישגי כל תלמיד.
9. הציון לתעודה בכל מחצית יתבסס על : מבחנים לצד הערכה חלופית .
10. הציון בתעודה משקף מה התלמיד יודע או לא יודע. הציון לא יושפע מאי הכנת שיעורים או מהתנהגות התלמיד.

***תדירות ודרכי משוב למבחן על פי חוזר מנכ"ל***

|  |  |  |
| --- | --- | --- |
| **כיתה** | **תדירות** | **משוב** |
| **א** | **אין מבחנים** **(יתבצעו מבדקים)** | **בלי ציון** |
| **ב** | **שני מבחנים פנימיים בשפת אם** **שני מבחנים במתמטיקה** | **בלי ציון** |
| **ג** | **פעם בשלושה שבועות** | **תיאור מילולי בלבד שיספק משוב איכותי**  |
| **ד** | **אחת לשבועיים** | **תיאור מילולי וציון מילולי** **(טוב מאוד, טוב, וכו' )** |
| **ה** | **אחת לשבוע עד שני מבחנים במקצוע**  | **אפשר לתת ציון מספרי +משוב מילולי**  |
| **ו** | **במחצית** **כנ"ל** | **כנ"ל** |